Notum sit cunctis Sanctæ Dei Ecclesiæ fidelibus tam futuris quam præsentib. Quod ego DVRANNVS Aruernensis Ecclesiæ Episcopus cum consensu Canonicorum meorum Abbatiam Mauziacensem concedo Domino Deo,  sanctis Apostolis eius PETRO  PAVLO,  Cluniacensi Cœnobio, cui domnus HVGO Abbas præest, per manus domni ROBERTI eiusdem Prouinciæ Comitis, ad quem præfata Abbatia temporaliter respicere videtur, vt deinceps in potestate  ordinatione domni HVGONIS Cluniacensis Cœnobij, Abbatis, omniumque successorum eius, isdem locus perpetualiter maneat. Ita tamen vt Abbas eiusdem loci,  fratres ibidem constituti, huic sanctæ matri Ecclesiæ debitam exhibeant reuerētiā. Hanc concessionem facimus, ego,  nostræ Ecclesiæ Canonici, pro remedio animarum nostrarum, omniumque antecessorum seu successorum nostrorum, huius sanctæ matris Ecclesiæ Episcoporum, seu Canonicorum, necnon pro remedio animæ ROBERTI præfati Comitis, omniumque parentum eius; pro animabus quoque cunctorum fidelium defunctorum. Et vt nos atque successores nostri Dei gratia mereamur fieri participes,  confratres omniū bonorū quę fiēt in ipsa Cluniacensi congregatione, ipsi quoque cunctorum huius nostræ Ecclesiæ bonorum consortes existant. Signum DVRANNI Aruernensis Episcopi. S. Roberti Decani Portuensis. S. Bertrandi Archipresbyteri. S. Girberti de Pontgibalt. S. Girini. S. Petri. S. Giraldi. S. Bernardi Cabiscoli. S. Stephani de Nesgeri. S. Aselmæ Segresta. S. Petri Siruent. S. Stephani Casla. S. Stephani Nepus. S. Durandi Raimunt.